burgasdotpro/wikipedia huggingface dataset:
Aérospatiale Alouette III

Aérospatiale SA-316B Alouette III je jednomotorový sedemmiestny ľahký úžitkový vrtuľník vyvinutý francúzskym výrobcom Sud-Aviation, neskôr Aérospatiale, dnes EADS a Eurocopter. SA-316B je nástupcom Alouette II. SA-316B bol uznávaný pre svoje schopnosti a prispôsobivosť pri záchrane v horách a bol používaný pre širokú škálu úžitkových úloh, rovnako i mnohých vojenských aplikácií.
Vývoj a história.
Prototyp SE 3160 Alouette III, prvýkrát vzlietol 28. februára 1959. Výroba SA 316A (SE 3160) sa začala v roku 1961 a pokračovala až do roku 1968, keď ho nahradil SA 316B. Na francúzskej montážnej linke bolo vyrobených 1437 kusov. Posledný Alouette III od firmy Aérospatiale bol dodaný v roku 1985. 
Ľahký dopravný a viacúčelový vrtuľník Aérospatiale SA - 316 Alouette III je väčší a veľmi úspešný nástupca SE - 313b Alouette II. Na rozdiel od svojho predchodcu, má vylepšenú konštrukciu, lepší výstroj a uzavretý trup s konzolami. Kabína je priestranná a môže prepraviť väčší náklad. Alouette III je najúspešnejší z celej rodiny vrtuľníkov Alouette.
Jeden z prvých Alouette III so siedmimi ľuďmi na palube v júli 1960 dosiahol výšku 4810 metrov vo francúzskych Alpách a pristál a blízko Mont Blancu. V novembri 1960 rovnaký vrtuľník dosiahol ešte väčší úspech - s dvoma ľuďmi a užitočným zaťažením 250 kg dosiahol výšku 6004 metrov v Himalájach.
Alouette III bol používaný v civilnom i vojenskom sektore. Používali ho na monitorovanie lesných požiarov, kontrolu nadzemného elektrického vedenia, letecké fotografovanie a na geologický prieskum. Vojenská verzia využívala vysoko citlivé zbrane a radar. 
Alouette III mal vynikajúcu ovládateľnosť a vysokú stabilitu letu v nízkej nadmorskej výške. Patrí do skupiny najúspešnejších vrtuľníkov vôbec postavených vo Francúzsku. Viac ako 500 kusov bolo vyrobených v licencii v Rumunsku, Indii a vo Švajčiarsku.
Technické údaje SA 316B Alouette III.
"Technické údaje sú platné pre vrtuľník, ktorý lietal na Slovensku pri záchranných prácach s Horskou službou TANAP a neskôr bol v službách Vrtuľníkovej záchrannej zdravotnej služby, ktorú prevádzkovala popradská spoločnosť Air - Transport Europe."
The 45 King

Mark Howard James (* október 1961, Bronx, New York, USA – † 19. október 2023), známy ako The 45 King alebo tiež 45 King, bol americký hip-hopový DJ a producent. Svoju kariéru začal v polovici 80. rokov. Umelecké meno "45 King" si zvolil kvôli svojej schopnosti vytvárať beaty použitím 45 RPM nahrávok. The 45 King bol známy svojou breakbeatovou skladbou „The 900 Number“ z roku 1987, v ktorej je použité opakujúce sa barytón saxofónové sólo zo skladby „Unwind Yourself“ od Marvy Whitney. V novembri 1989 dosiahlo opätovné vydanie singla „The King is Here“ / „The 900 Number“ 60. miesto v britskom rebríčku UK Singles Chart, čo je zároveň jeho jediný úspech v tomto rebríčku.
The 45 King zomrel 19. októbra 2023 vo veku 62 rokov.
Slovenský pohár vo futsale

Slovenský pohár vo futsale (predtým "Pohár Komisie futsalu SFZ") je futsalová pohárová súťaž mužov na Slovensku, ktorú organizuje Komisia futsalu SFZ (Futsalslovakia alebo Slovenský futsal). Vznikla v roku 1995 a zúčastniť sa jej môžu tímy dvoch najvyšších slovenských ligových súťaží. Najúspešnejším klubom súťaže je Slov-Matic FOFO Bratislava, ktorý ju dokázal vyhrať 12-krát.
Systém súťaže.
Prvé kolá sa hrajú vyraďovacím spôsobom, keď v každom kole proti sebe dva tímy odohrajú 2 zápasy (každý tím hrá raz doma a raz vonku) a ten s lepším skóre postúpi do ďalšieho kola. Najlepšie 4 tímy sa stretnú vo final four, kde odohrajú zápasy semifinále, stretnutie o 3. miesto a finále.
Železná lady

Železná lady je britský životopisný film z roku 2011 o živote britskej političky Margaret Thatcherovej. Hlavnú úlohu britskej premiérky stvárnila Meryl Streepová, za ktorú získala Oscara, Zlatý glóbus, cenu BAFTA a ďalšie ocenenia pre najlepšiu herečku v hlavnej úlohe.
Olexandrivka (Vinnycký rajón)

Olexandrivka () je dedina ("село") na Ukrajine vo Vinnyckom rajóne Vinnyckej oblasti. Žije tu 472 obyvateľov.
Kláštor Beaulieu-sur-Dordogne

Kláštor sv. Petra v Beaulieu-sur-Dordogne () je benediktínske opátstvo v dedine Beaulieu-sur-Dordogne vo francúzskom departemente Corrèze.
Kláštor založil v rokoch 840 - 841 Raoul z Turenne, arcibiskup z Bourges. Najväčší rozkvet zažil v 11. storočí, kedy sa tunajšie osadenstvo pridalo ku clunyjskej reforme. Dodnes dochované časti kláštornej budovy pochádzajú z 11. až 13. storočia a sú dôkazom o bohatstve románskej architektúry. Opátstvo bolo jednou zo zastávok na pútnickej ceste do Santiaga de Compostela.
Železná hůrka

Železná hůrka je národná prírodná pamiatka, bola vyhlásená v roku 1961 a nachádza sa pri obci Lipová. Dôvodom ochrany je zvyšok štvrtohornej sopky, konkrétne sypaného kužeľa.
Popis oblasti.
Miesto objavil v roku 1823 nemecký básnik J. W. Goethe. Ide o najmladšiu známu sopku v Česku (po Komornej hůrke) s vekom zhruba 519 (inde uvádzané 430) tisíc rokov.
Najvýznamnejšou rastlinou na území je vratička mesiačikovitá ("Botrychium lunaria"). Z kvetov v oblasti ďalej rastie nátržník Tabernamontanov ("Potentilla tabernaemontani") alebo prísne chránený "Polygala chamaebuxus" a liečivka prvosienka jarná ("Primula veris"). V lokalite sa vyskytujú hlavne zástupcovia plazov - jašterica krátkohlavá ("Lacerta agilis"), jašterica živorodá ("Zootoca vivipara") a vretenica severná ("Vipera berus").
Kláštor Escaladieu

Kláštor Escaladieu je kláštor v obci Bonnemazon v Pyrenejách na juhozápade Francúzska.
Kláštor bol založený v roku 1142 ako cisterciánska fundácia. Ide o prvé sídlo cisterciánskych mníchov v tejto časti Francúzska. Kláštorný kostol bol vysvätený v roku 1160. Rozkvet kláštora trval prvých dvesto rokov od založenia. Počas protestantských vojen bol mnohokrát vypálený a vykradnutý a v 19. storočí bola veľká časť kláštornej architektúry odvezená do Kalifornie.
Kláštor Veruela

Kláštor Veruela je španielsky cisterciánsky kláštor na hranici provincií Soria a Zaragoza.
Dejiny.
Roku 1171 sa Pedro de Atarés z vďačnosti za záchranu života v horách Moncayo rozhodol poďakovať nebesiam založením cisterciánskeho kláštora. Po rokovaní s gaskonským kláštorom Escaladieu bol do Veruely vyslaný nový konvent, ktorý pomaly začal stavať. Architektúra kláštora je veľmi podobná dispozícii kláštora Clairvaux.
Kláštor Saint-Michel de Cuxa

 
Kláštor Saint-Michel de Cuxa je benediktínsky kláštor pri francúzskej dedine Codalet v departemente Pyrénées-Orientales. Veľká časť architektonických prvkov je dnes deponovaná v Metropolitnom múzeu v New Yorku. V 20. storočí aktivitou perpignanského biskupstva došlo k rozsiahlej rekonštrukcii opátstva a novému osadeniu mníchmi.
Dejiny.
Počiatky stavby sú datované do polovice 9. storočia, kedy tu bola postavená kaplnka venovaná sv. Germanovi. Roku 878 silné záplavy na rieke Têt zničili kláštor "San Andrés de Eixalada" a miestni mnísi boli nútení prijať útočisko v okolí. V júni 879 bol pre rehoľníkov založený kláštor Saint-Michel de Cuxa a majetok novozaloženého kláštora bol rozšírený o majetky zničeného predchodcu. Roku 974 bol za účasti piatich biskupov vysvätený trojloďový kláštorný kostol sv. Michala s piatimi, alebo siedmimi apsidami. O štyri roky neskôr sa do kláštorného ústrania v Pyrenejach uchýlil benátsky dóža Pietro Orseolo spoločne s pustovníkom Marinusom a sv. Romualdom. 
Roku 1008 prevzal opátsky úrad biskup Oliba a začalo obdobie najväčšieho rozkvetu kláštora charakterizované mnohými stavebnými úpravami.
Krížová chodba s plastickými zvieracími hlavicami stĺpov pochádza z 12. storočia a je pravdepodobné, že rovnakí sochári pracovali aj na južnej empore a tribúnach kláštora Serrabone.
Kláštor Serrabone

Kláštor Serrabone je najslávnejší románsky kláštor v Languedoc-Roussillon vzdialený 40 km juhovýchodne od Perpignanu a 8 km od obce Bouleternère. Je postavený na úbočí Aspres.
Ide o augustiniánsku fundáciu z 11. storočia so zachovanou krížovou chodbou, tribúnou a južnou emporou. Stĺpy sú dvojité a krátke s vypracovanými hlavicami s motívmi zvierat a kvetenstva. Celá stavba pochádza z rozmedzia 11. a 12. storočia bez neskorších architektonických zmien. Je pravdepodobné, že rovnakí sochári pracovali aj na krížovej chodbe blízkeho kláštora Saint-Michel de Cuxa. 
V okolí kláštora je vybudovaná botanická záhrada v ktorej sú zastúpené rastliny Stredomoria.
Alexandros

Alexandros ("Alexandros") môže byť:
Salisbury (album)

Salisbury je druhý štúdiový album anglickej rockovej skupiny Uriah Heep. Album je progresívnejší ako ich predchádzajúci: skupinu uvádza do skladania rozsiahlych a prepracovaných skladieb, ako napr. ich titulná 16-minútová skladba nahraná s pomocou 24-členného orchestru. Takisto obsahuje akustickú baladu „Lady in Black“, ktorú skupina vďaka obľúbenosti u fanúšikov hrá na koncertoch dodnes.
Zoznam skladieb.
1996 remasterované CD.
Toto remasterované CD má dve bonusové skladby a rozšírené poznámky:
2003 Expanded Deluxe Edition.
2003 Expanded Deluxe Edition má 7 bonusových skladieb:
Agémón

Agémón ("Agémón") je v gréckej mytológii brat korintského kráľa Aristoméda.
Korinský kráľ Agémón bol potomok Heraklovca Aléta, ktorý spolu s Dórmi dobyl Korint, korintských kráľov, potomkov Sizyfa, Dórida a Hyanthida zosadil a ujal sa vlády. Jeho následníkov nazývali Heraklovcami, ale po smrti najvýznamnejšieho korintského kráľa Bakchida jeho potomkov z úcty k nemu nazývali Bakchidovcami.
Keď zomrel korintský kráľ Aristomédes, jeho syn Telestes bol ešte maloletý a preto jeho najbližšieho príbuzného strýka Agémóna poverili, aby sa stal jeho regentom. Agémón však potom túto funkciu zneužil tak, že sa zmocnil trónu. Antickí autori uvádzajú, že Agémón vládol 16 rokov, podľa Hieronyma od roku 832 do roku 816 pred Kr. Po jeho smrti kráľovské žezlo v Korinte prevzal syn Alexandros.
Alexandros (Korint)

Alexandros ("Alexandros") je v gréckej mytológii syn a nástupca korintského kráľa Agémóna.
Korinský kráľ Alexandros bol potomok Heraklovca Aléta, ktorý spolu s Dórmi, dobyl Korint, korintských kráľov, potomkov Sizyfa, Dórida a Hyanthida zosadil a zasadol na kráľovský trón. Jeho následníkov nazývali Heraklovcami, ale po smrti najvýznamnejšieho korintského kráľa Bakchida, jeho potomkov z úcty k nemu nazývali Bakchidovcami.
Keď zomrel korintský kráľ Aristomédes, regentom jeho maloletého syna Telesta sa stal brat Agémón, ktorý túto funkciu zneužil a zmocnil sa trónu. Po smrti Agémóna sa následníkom trónu stal jeho syn Alexandros, ktorý podľa Hieronyma vládol od roku 816 do roku 791 pred Kr.Antický autor Eusebios uvádza, že Alexandros bol po 25 ročnej vláde zavraždený Telestom, ktorý sa potom v Korinte ujal vlády.
ŠK Slovan Bratislava futsal

ŠK Slovan Bratislava futsal (predtým pod dlhoročným názvom Slov-Matic FOFO Bratislava) je slovenský futsalový klub z Bratislavy. Vznikol v roku 1984 ako klub sálového futbalu (futsal AMF) a prvýkrát súťažne nastúpil v tom istom roku do ligovej sezóny3. bratislavskej ligy sálového futbalu. Po vstupe významného sponzorafirmy Slovmatic, sa družstvo prebojovalo v roku 1998 až do najvyššej slovenskej súťaže1. slovenskej ligy v sálovom futbale. 
Je to 12-násobný majster Slovenska a 12-násobný víťaz slovenského pohára vo futsale FIFA. Okrem toho sa stal raz víťazom extraligy a raz víťazom slovenského pohára v sálovom futbale. Od sezóny 2003/04 pôsobí v najvyššej slovenskej futsalovej lige1. Slovenskej lige, je pravidelným účastníkom futsalového pohára UEFA a väčšina jeho hráčov tvorí základ reprezentácie. Jeho základňu okrem seniorských tímov "A", "B" a "C" tvoria aj juniorský a veteránsky tím.
Skratka FOFO, ktorá je súčasťou názvu klubu od jeho vzniku, súvisí s bratmi Grendárovcami – spoluzakladateľmi klubu, ktorých prezývali "Fofáci". Neskôr sa z tohto označenia vyprofilovala skratka pre "Fanatic Oranjes Futsal Organisation". V roku 2017 prešiel klub pod športovú značku "ŠK Slovan" a zmenil svoj dlhoročný názov.
Európske súťaže.
Najvyššie víťazstvo v Pohári UEFA dosiahlo v roku 2013, keď rižskej hlavnej skupine zvíťazilo nad nemeckým Hamburg Panthers . Najlepším streľcom v európskej súťaži je Peter Haľko, ktorý vsietil 23 gólov (do sezóny 2013/14).
1. liga v malom futbale 1993/94

1. liga v malom futbale 1993/94 bol 1. ročník 1. slovenskej ligy vo futsale (vtedy pod názvom "malý futbal"), najvyššej futsalovej súťaže mužov na Slovensku, ktorú organizovala "Únia malého futbalu". V súťaži účinkovalo 10 družstiev. Jej víťazom a prvým majstrom Slovenska sa stalo družstvo FK Lumas Nitra.
Damofón

Damofón ("Damofón") môže byť:
Erna Solbergová

Erna Solbergová (* 24. február 1961, Bergen, Nórsko) je nórska politička, v rokoch 2013 - 2021 premiérka. Od roku 2004 je predsedníčkou Konzervatívnej strany, od roku 2002 bola jej podpredsedníčkou.
V rokoch 2001 až 2005 sa podieľala na koaličnej vláde ako ministerka miestnej správy v druhej vláde Kjella Bondevika, kde okrem iného údajne sprísňovala prisťahovalecké zákony, čo jej vyslúžilo prezývku "železná Erna" (). V parlamentných voľbách v roku 2013 sa strana pod jej vedením umiestnila druhá, ale s väčšími koaličnými možnosťami ako prvá Nórska strana práce, teda sa predpokladalo, že sa stane premiérkou. Premiérkou sa stala 16. októbra 2013.
Získala magisterský titul na bergenskej univerzite, kde študovala sociológiu, politológiu, ekonómiu a štatistiku.
Od roku 1996 je jej manželom Sindre Finnes, majú dve deti.
Hlavný kontrolór

Hlavný kontrolór je v prípade právneho systému Slovenskej republiky zamestnanec obecného (mestského) úradu, príp. viacerých obecných (mestských) úradov, ktorý vykonáva dohľad nad zákonitosťou, účinnosťou, hospodárnosťou a efektívnosťou pri nakladaní s majetkom obce (mesta), kontroluje príjmy, výdavky a finančné operácie obce (mesta), vybavovanie sťažností a petícií, dodržiavanie všeobecne záväzných právnych predpisov, interných predpisov. Postavenie hlavného kontrolóra upravuje zákon č. 369/1990 Zb. o obecnom zriadení v znení neskorších predpisov.
Do jeho kompetencie spadá kontrola obecného (mestského) úradu, rozpočtových a príspevkových organizácií zriadených obcou (mestom), právnických osôb s majetkovou účasťou obce (mesta) a osôb, ktorým boli poskytnuté z rozpočtu obce účelové dotácie alebo finančné výpomoci.
Hlavného kontrolóra volí a odvoláva obecné (mestské) zastupiteľstvo na šesť rokov a po uplynutí tohto obdobia sa jeho pracovnoprávny vzťah k mestu skončí. Obec (mesto) môže zriadiť útvar hlavného kontrolóra, ktorý je súčasťou obecného (mestského) úradu a zabezpečuje odborné, administratívne a organizačné veci súvisiace s plnením úloh hlavného kontrolóra.
Houston Skyline District

Houston Skyline District je oblasť zahŕňajúca viacero moderných budov v centre mesta Houston v Texase v Spojených štátoch.
Pojem "Houston Skyline" vznikol po rozdelení centra mesta na niekoľko menších častí: Main Street Corridor, Market Square Historical District a Houston Theater District.
Skupina mrakodrapov v tejto oblasti vytvára jednu z najväčších panorám v Spojených štátoch. Väčšinu Houstonských moderných budov možno nájsť v tejto oblasti, vrátane dvoch najvyšších budov v Texase: JPMorgan Chase Tower a Wells Fargo Bank Plaza. Tieto budovy sú domovom riaditeľstiev rôznych nadnárodných podnikov a finančných inštitúcií.
Väčšina budov v oblasti je prepojená Houstonským tunelovým systémom.
1. liga v malom futbale 1994/95

1. liga v malom futbale 1994/95 bol 2. ročník 1. slovenskej ligy vo futsale (vtedy pod názvom "malý futbal"), najvyššej futsalovej súťaže mužov na Slovensku, ktorú organizovala "Únia malého futbalu". V súťaži účinkovalo 14 družstiev, teda o 4 viac ako v predchádzajúcej sezóne. Jej víťazom sa stalo družstvo Trade Trans Rail Košice.
Kvalifikácia v pozemnom hokeji mužov na Ázijské hry 2014

Kvalifikácia v pozemnom hokeji mužov na Ázijské hry 2014 bola kontinentálna kvalifikácia v pozemnom hokeji mužov na turnaj multišportového podujatia Ázijských hier 2014, ktorú organizuje Ázijská federácia pozemného hokeja (ASHF). Kvalifikácia sa konala od 15.23. marca 2014 v Dháka, v Bangladéši, za účasti 8 tímov. Pôvodne sa malo na turnaji predstaviť 10 tímov, okrem zúčastnených aj a . Dejiskom turnaja bol štadión Maulana Bhashani National Stadium. Na Ázijské hry sa kvalifikovalo najlepších 6 družstiev. Na turnaji zvíťazilo domáce družstvo, ktoré vyhralo všetky stretnutia.
Účastníci.
 Číslo udáva umiestnenie v medzinárodnom rebríčku FIH k januáru 2014.
Lannemezan

Lannemezan môže byť:
Le Fossat

Le Fossat môže byť:
Antony (obvod)

Antony je obvod v departemente Hauts-de-Seine a regióne Île-de-France vo Francúzsku. Člení sa ďalej na 12 kantónov.
Versailles (obvod)

Versailles je obvod v departemente Yvelines a regióne Île-de-France vo Francúzsku. Člení sa ďalej na 10 kantónov a 19 obcí.
Saverdun

Saverdun môže byť:
Argenteuil (obvod)

Argenteuil je obvod v departemente Val-d’Oise a regióne Île-de-France vo Francúzsku. Člení sa ďalej na 7 kantónov a 7 obcí.
Bobigny (obvod)

Bobigny je obvod v departemente Seine-Saint-Denis a regióne Île-de-France vo Francúzsku. Člení sa ďalej na 17 kantónov a 15 obcí.
Bobigny

Bobigny môže byť:
Štefan Korčmároš

Štefan Korčmároš (* 4. október 1919, Streda nad Bodrogom† 9. jún 1985, Sečovce) bol slovenský učiteľ, laický historik a múzejník, ktorý pôsobil ako kronikár mesta Sečovce. Jeho hlavný prínos spočíva v zhromaždení, spracovaní a publikovaní množstva materiálu k dejinám Sečoviec.
Životopis.
Narodil sa 4. októbra 1919 v Strede nad Bodrogom. Štúdium absolvoval na Učiteľskom ústave v Bánovciach nad Bebravou a na Učiteľskom ústave pre meštianske školy v Prešove. Následne pôsobil ako učiteľ na Základnej škole v Horovciach, potom na meštianskej škole v Sečovciach (neskôr Stredná škola v Sečovciach).
Vykonal základné organizačné práce pri založení a poštátnení Základnej umeleckej školy v Sečovciach, ktorá bola zriadená v septembri 1951 na Štefánikovej ulici. Ako riaditeľ ju viedol do 30. septembra 1952. Ako učiteľ dejepisu založil a viedol vlastivedný krúžok s ktorého pomocou v roku 1965 založil vlastivedné múzeum. Mestský národný výbor v Sečovciach poskytol jednu miestnosť na uskladnenie kníh a muzeálneho materiálu. Múzeum sa orientovalo na dokumentáciu regiónu a vydávanie tlačených materiálov v výročiam historických udalostí v okrese a ich pripomínanie nástenkami v školách a vo výklade predajne Kniha. Činnosť jediného pracovníka múzea vykonával na čiastočný úväzok popri učiteľskom povolaní. Tento dôvod zároveň s nedostatočnými priestorovými kapacitami neumožňoval ďalší rozvoj inštitúcie, ktorá bola 1. februára 1981 presunutá do Trebišova, kde funguje aj v súčasnosti ako Vlastivedné múzeum v Trebišove.
Korčmároš sa taktiež podieľal na vzniku Strednej poľnohospodárskej školy v Sečovciach, pamätníka Ružový sad na Dargovskom priesmyku a pracoval ako riaditeľ Kultúrneho domu v Sečovciach a kronikár mesta.
Let’s Get Ridiculous

Let’s Get Ridiculous (v preklade "Poďme sa zabávať") je pieseň od amerického speváka a DJa Redfoo, známeho zo skupiny LMFAO. Bola vydaná 8. septembra 2013 ako tretí singel z jeho ešte nevydaného albumu "I Look Good Naked!". Pieseň, ktorú sám napísal a vytvoril dosiahla 1. miesto na ARIA Charts v Austrálií.
Hudobný klip.
Klip pre túto pieseň bol natočený v austrálskom Novom Južnom Walese v meste Manly. Jeho priateľka, bývalá svetová jednotka v tenise, Viktoria Azarenkova, vystupovala na začiatku klipu ako letuška.
Periandros

Periandros ("Periandros") môže byť:
Železnorudská hornatina

Železnorudska hornatina je geomorfologický podcelok v severozápadnej časti Šumavy. Rozprestiera sa na ploche 200 km² a má priemernú nadmorskú výšku 893 m. Zo všetkých podcelkov Šumavy má najstrmšie svahy - stredný sklon dosahuje takmer 12°. Na západe susedí s Jezvineckou vrchovinou, na severe s Klatovskou kotlinou, Strážovskou a Svatoborskouá vrchovinou, na východe so Šumavským pláňami. Hornatina je na šumavské pomery značne členitá, rozdelená širokým pozdĺžnym údolím Úhlavy na dva približne rovnobežné chrbty, ktoré sa na juhovýchode spájajú. Je vrásno-zlomového pôvodu, vo vrcholových partiách sú menšie zvyšky zarovnaného povrchu a početné skalné útvary glaciálnej a periglaciálnej modelácie (Černé a Čertovo jazero, Ostrý, Špičák).
Geologická stavba.
Železnorudská hornatina je tvorená z biotitických a svorových rul a svorov moldanubika. V juhozápadnej časti je moldanubikum prestúpené menšími útržkami granodioritového masívu moldanubického plutónu.
Najvyššie vrcholy.
Celkom je v tomto geomorfologickom podcelku 27 tisícoviek. Najvyššími vrcholmi jednotlivých okrskov sú:
Geomorfologické okrsky.
Pláne sa členia na tri geomorfologické okrsky:
Vodstvo.
V Železnorudskej hornatine pramení Úhlava a Křemelná (zdrojnica Otavy) a Řezná (Regen, prítok Dunaja). Pozostatkom ľadovcov sú Černé a Čertovo jazero.
Cena Petra Dubovského 2010

Cena Petra Dubovského 2010 bol 11. ročník ocenenia pre slovenského futbalistu do 21 rokov. Vyhlásenie sa uskutočnilo 27. marca 2011 v bratislavskom Mestskom divadle Pavla Országha Hviezdoslava. Ocenenie pre mladých futbalistov sa odovzdáva za uplynutý rok súbežne s Cenou Jána Popluhára, Futbalistka roka, Tréner roka, Najlepší hráč Corgoň ligy a Najlepší rozhodca. S počtom 22 bodov vyhral 21- ročný stredopoliar Miroslav Stoch, pôsobiaci v tureckom klube Fenerbahce Istanbul, ktorý obhájil prvenstvo v ankete z predchádzajúceho ročníka. Na druhom mieste skončil Vladimír Weiss ml. pôsobiaci v roku 2010 v kluboch Manchester City/ hosť. Bolton Wanderers/ hosť. Glasgow Rangers zo 6 hlasmi a treťom mieste Jakub Sylvestr z ŠK Slovan Bratislava/GNK Dinamo Záhreb zo 4 hlasmi.
Blatný vrch

Blatný vrch môže byť:
Šumavské pláně

Šumavské pláně sú geomorfologický podcelok v strednej časti Šumavy. Rozprestierajú sa na ploche 670 km² (sú tak najrozsiahlejšou geomorfologickou časťou Šumavy a zaberajú 40% jej celkovej rozlohy) a majú priemernú nadmorskú výšku 980 m. Na západe susedí so Železnorudskou hornatinou, na severe so Svatoborskou a Vimperskou vrchovinou, na východe s Boubínskou hornatinou, Vltavickou brázdou a Trojmezenskou hornatinou. Majú charakter plochej hornatiny - zarovnaný povrch zaberajúci plochu asi 450 km² sa tu zachoval vďaka tomu, že sem doteraz nepostúpila erózia vodných tokov. Do nezvyčajnej výškovej polohy (nad 1 000 m n. m.) bol vysunutý vrásno-zlomovými pohybmi. Nad popísaný peneplén vyčnievajú do výšky cez 1 200 m oblé vrcholky. Údolia sú tu väčšinou plytké a otvorené, často vyplnené rašeliniskami. Viac rozčlenený je len severný okraj plání - predovšetkým Svojšská hornatina, ktorú rozčleňujú kaňony Vydry a Křemelnej. 
Geologická stavba.
Šumavské pláně sú tvorené z injikovaných rul moldanubika s prienikmi granodioritov a žúl moldanubického plutónu.
Geomorfologické okrsky.
Pláně sa členia na päť geomorfologických okrskov:
Najvyššie vrcholy.
Celkom je v tomto geomorfologickom podcelku 83 tisícoviek, najviac zo všetkých v Česku. Najvyššími vrcholmi jednotlivých okrskov sú:
Vodstvo.
Šumavské pláně odvodňujú zdrojnice Otavy - Vydra a Křemelná, horná Volyňka a horná Vltava. Malú pohraničnú časť územia odvodňujú prítoky Řeznej (Regen) do Dunaja.
Černé jezero

Černé jezero môže byť:
Ostrý

Ostrý môže byť:
Ostrý (Šumava)

Ostrý () je šumavský vrch v oblasti Královského hvozdu, ktorej vrcholové partie ležia v Bavorsku v blízkosti česko-nemeckej hranice. Ide o výrazný dvojvrcholový suk, ktorý sa skladá z hraničného "Veľkého Ostrého" () () a západnejšie ležiaceho "Malého Ostrého" () (). Vrcholová skala je 15 m priamou čiarou od štátnej hranice, takže v Česku najvyšší bod dosahuje len 
Z vrcholu sa otvára výborný výhľad, ktorému dominuje najvyššia hora Šumavy - Velký Javor () a za dobrej viditeľnosti sú vidieť Alpy.
Na vrchole Veľkého Ostrého sa nachádza turistická chata "Osserschutzhütte Haus Willmann". Postavená bola v roku 1897.
Prezývky.
Svojou siluetou pri pohľade z českých svahov Šumavy si Ostrý vyslúžil prezývku "Prsia Matky božej". Ostrý tvoria tiež kulisu bavorskej oblasti "Lamer Winkel", do ktorej patria obce Arrach, Lam a Lohberg. V Lame, pre ktorý je domovským vrchom, ho radi nazývajú "Matterhorn des Bayerwaldes".
Hrad.
Na vrchole Ostrého stával hrad, ktorý tak bol najvyššie položeným českým hradom. Bol to strážny hrádok s rozmermi cca 30 × 30 metrov. Podľa archeologických nálezov bol zrejme postavený na konci 13. storočia. Hraničné mapy zo 16. storočia ho zakresľujú ako výraznú zrúcaninu a staršie opisy tu ešte zaznamenávajú zvyšky muriva. V súčasnosti sú jediným pozostatkom bývalého hradu náznaky priekopy na vrcholovom skalnom chrbte.
Cena Petra Dubovského 2009

Cena Petra Dubovského 2009 bol 10. ročník ocenenia pre slovenského futbalistu do 21 rokov. Vyhlásenie sa uskutočnilo 1. marca 2010 v žilinskom hoteli Holiday Inn. Ocenenie pre mladých futbalistov sa odovzdáva za uplynutý rok, súbežne s oceneniami Futbalista roka, Futbalistka roka, Tréner roka a Najlepší rozhodca. S počtom 19 bodov vyhral 20- ročný stredopoliar Miroslav Stoch, kmeňový hráč anglického klubu Chelsea FC pôsobiaci na hosťovaní v holandskom klube FC Twente Enschede. Na druhom mieste skončil Vladimír Weiss ml. pôsobiaci v klube Manchester City, z 10 bodmi. Na treťom mieste sa umiestnili dvaja hráči: Erik Grendel z MFK Dubnica/ŠK Slovan Bratislava a Jakub Sylvestr z Artmedia Petržalka/ŠK Slovan Bratislava získali po jednom bode.
Zoznam vládcov Korintu

Korint od najstarších čias využíval výhodnú polohu na šiji, ktorú omývajú vody dvoch morí. V starovekom Grécku mal povesť bohatého obchodného mesta a stal sa akýmsi „antickým Parížom“. Do 8. storočia pred Kr. bol v područí kráľov Argu, ale potom pod vedením aristokratického rodu Bakchidovcov vybojoval nezávislosť. Podľa neskorších mýtov ho založil Sizyfos, prefíkaný človek, ktorý oklamal aj smrť. Sám Korint ju prekonal vo svojich dejinách niekoľkokrát. V roku 146 pred Kr. ho úplne zničili Rimania, (podobne ako aj Kartágo) ale za Caesara vstal z mŕtvych, aj keď ako rímska kolónia. Po čase sa však opäť stal gréckym mestom a za vlády cisára Hadriána, jedným z najkrajších.
O najstarších mýtických kráľoch Korintu píše hlavne Pausanias, ktorý uvádza, že boh slnka Hélios dal pôdu Efyry (Korintu) Aiétovi, ktorý pred odchodom do ďalekej Kolchidy zveril svoju krajinu Bounovi. Sídelné mesto korintských kráľov sa pôvodne volalo Efyra, od nástupu Heraklovca Aléta na trón ho však premenovali na Korint. 
"Nasledujúci zoznam uvádza mená najstarších mýtických kráľov Korintu, tak ako ich uvádza Pausanias a iní antickí autori."
"Mená kráľov z rodu Sizyfa, ako ich uvádzajú neskoršie grécke mýty."
Podľa gréckych mýtov hrdina Herakles zanechal v starovekom Grécku potomkov na mnohých miestach. Niektorí dosiahli vo svojich rodných mestách vládu, iní museli pred legitimnými synmi vládcov utiecť a neskôr sa neúspešní uchádzači o trón, vyhnaní vládcovia, alebo ich potomkovia spojili s Dórmi, aby s ich pomocou získali stratené tróny. Podobne aj Heraklovec Alétes približne tridsať rokov po prvom útoku Dórov na mykénsky Peloponéz viedol ďalší ich útok na Korint a dobyl ho. Potomkov Sizyfa, korintských kráľov Dórida a Hyanthida zosadil a zmocnil sa trónu.
"Nasledujúci zoznam uvádza mená kráľov z rodu Heraklovcov, letopočty sú uvedené podľa antického autora Hieronyma."
Okolo roku 657 pred Kr. sa v Korinte nastolila prvá známa tyrania (forma vlády), keď sa po prytanoch vlády zmocnil Kypselos.
Cena Petra Dubovského 2006

Cena Petra Dubovského 2006 bol 7. ročník ocenenia pre slovenského futbalistu do 21 rokov. Futbalové ankety denníka Pravda boli po piatykrát vyhlásené aj v spolupráci so Slovenským futbalovým zväzom. Vyhlásenie sa uskutočnilo 20. decembera 2006 v bratislavskom hoteli Crowne Plaza. Ocenenie pre mladých futbalistov sa odovzdávalo za končiaci rok, súbežne s ocenením Futbalista roka. S počtom 19 bodov vyhral 21- ročný stredopoliar Dušan Švento, hráč českého klubu SK Slavia Praha. Na druhom mieste skončil Erik Jendrišek pôsobiaci v nemeckom klube Hannover 96 z 9 hlasmi. Na treťom mieste sa umiestnil Adam Nemec z MŠK Žilina z 3 hlasmi.
Epilóg (literatúra)

Epilóg je ukončenie literárneho diela. Autor v epilógu môže načrtávať ďalšie osudy postáv, lúčiť sa s miestom deja alebo čitateľom. Svoj pôvod má v antickej dráme. U spisovateľov neskorších období sa epilóg vyskytoval viac v epike ako dráme. Zo slovenských autorov ju používal najmä Pavol Országh Hviezdoslav.
Silometal

Silometal, spol. s r. o. je slovenská hutnícka a strojárska spoločnosť založená v roku 1992 so sídlom v meste Sečovce. Špecializuje na výrobu a montáž oceľových síl, zásobníkov a nádrží, ako aj oceľových konštrukcií. 
Dejiny.
Spoločnosť bola založená 30. októbra 1992 so základnými imaniami 120 000 SKK šiestich vlastníkov. Transformáciou a privatizáciou prevzala strojársky závod "Strojstav Sečovce" zriadený v roku 1966. Podľa údajov z roku 1998 vo firme pracovalo 158 zamestnancov a 95 % produkcie smerovalo na export.
4. júla 2006 prevzal 100-percentný podiel v spoločnosti Ing. Klaus Ostmann, ktorý bol jedným zo spoločníkom od roku 1993 a 3. júla 2008 sa druhým spoločníkom stal Ing. Karl Francois Frederik Louis Andre Ostmann. Obaja sú podnikateľmi z Darmstadtu v Nemecku. 
28. marca 2012 došlo v podniku k smrteľnému pracovnému úrazu, keď 48-ročného pracovníka usmrtil náklad štyroch plechov uvoľnený z vežového žeriavu. V roku 2013 spoločnosť zamestnávala 100149 pracovníkov.
Adždábijá

Adždábijá (; iné názvy: , nesprávne(?): "Adžedábíja", po taliansky: "Agedabia") je mesto v severnej časti Líbye. Patrí do provincie Bengázi a je miestnym poľnohospodárskym strediskom.
Bounos

Bounos alebo Búnos ("Bounos/iný prepis:Búnos") je v gréckej mytológii syn boha Herma a Alkidameie, bol korintský kráľ.
Podľa antického autora Pausania, syn boha Hélia, korintský kráľ Aiétes, pred odchodom do ďalekej Kolchidy zveril Korint (Efyru) Bounovi, synovi boha Herma. Z jeho vlády je známe len to, že dal vo svojej krajine postaviť chrám bohyni Hére. Po smrti Bouna sa vládcom Korintu stal Epópeus zo Sikyónu, ktorý ho pričlenil do svojho kráľovstva.
Sídelné mesto korintských kráľov sa pôvodne volalo Efyra, až od nástupu kráľa Aléta (z rodu Heraklovcov) na trón ho premenovali na Korint.
Créteil (obvod)

Créteil je obvod v departemente Val-de-Marne a regióne Île-de-France vo Francúzsku. Člení sa ďalej na 25 kantónov a 23 obcí.
Évry (obvod)

Évry je obvod v departemente Essonne a regióne Île-de-France vo Francúzsku. Člení sa ďalej na 17 kantónov a 52 obcí.
Boulogne-Billancourt (obvod)

Boulogne-Billancourt je obvod v departemente Hauts-de-Seine a regióne Île-de-France vo Francúzsku. Člení sa ďalej na 9 kantónov a 9 obcí.
Étampes (obvod)

Étampes je obvod v departemente Essonne a regióne Île-de-France vo Francúzsku. Člení sa ďalej na 6 kantónov a 79 obcí.
Étampes

Étampes môže byť:
Otakar Brousek

Otakar Brousek môže byť:
Otakar Brousek starší

Otakar Brousek starší (* 28. september 1924, Krhanice – † 14. marec 2014, Praha) bol český herec.
Životopis.
V mladosti veľa športoval, hral na husle a zaujímal sa o literatúru a divadlo. Začínal ako úplný ochotník bez akéhokoľvek formálneho divadelného vzdelania, amatérsky hral i režíroval. Ihneď po 2.Svetovej vojne v roku 1945 začínal ako herec a inšpicient v divadle na Kladne, odkiaľ potom v roku 1946 prešiel do Studia Národného divadla v Prahe k Jindřichovi Honzlovi. Po absolvovaní vojenskej základnej služby v Armádnom umeleckom súbore a pôsobenie v Armádnom rozhlasu krátko hral vo Smíchovskej Realistickom divadle Zdeňka Nejedlého, odkiaľ odišiel na šesť rokov do Divadla E.F.Buriana (1952-1959). 
Potom pôsobil v rokoch 1959 až 1990 vo Vinohradskom divadle, kde zostal do smrti ako stály hosť.
Stvárnil viac ako 120 rolí klasického aj súčasného divadelného repertoáru. Za jeho celoživotné majstrovstvo v činohre ho Herecká asociácia v roku 2004 odmenila cenou Thálie. 
Účinkovanie vo filme bolo vzácnejšie, aj tak hral v približne 40 snímkach, napr "Anjelská tvár", "Svatby pana Voka", "Můj brácha má prima bráchu" alebo "F.L. Věk".
Bol to herec s mimoriadne precízne dikciou a vysoko kultivovaným hereckým prejavom. Bol i výborným recitátorom, konferenciérom, dabérom a voiceoverom. Nahovoril napríklad George Cowleyho v britskom seriáli "Profesionáli", alebo v poslednej dobe Albusa Dumbledora vo filmovej sérii Harry Potter. V roku 1996 získal Cenu Františka Filipovského za celoživotné majstrovstvo v dabingu.
Rodinný život.
Od septembra 1965 bol druhýkrát ženatý, s bývalou tanečnicou Národného divadla v Prahe a herečkou Lukou Rubanovičovou. Obe jeho deti z prvého manželstva (manželka predčasne zomrela) - syn Otakar a dcéra Jaroslava - sú herci. Tiež ich partneri, Ladislav Potměšil, manžel Jaroslavy, a Zuzana Mixová, prvá manželka Otakara, sú herci.
O svojej rodine písal v knihe "Otakar Brousek o sobě… sága rodu Brousků " (2002).
Východoslovenská vodárenská spoločnosť

Východoslovenská vodárenská spoločnosť, a.s. (akronym VVS) je slovenská vodárenská spoločnosť založená v roku 2003 so sídlom v meste Košice. Venuje sa výrobe a distribúcii pitnej a úžitkovej vody, prevádzke kanalizácií a čistiarní odpadových vôd a s tým súvisiacim servisným službám.
História.
Spoločnosť zriadil Fond národného majetku SR 1. mája 2003 transformáciou a privatizáciou štátneho podniku Východoslovenské vodovody a kanalizácie na základe rozhodnutia Ministerstva pre správu a privatizáciu národného majetku SR. Koncepcia transformácie štátneho podniku bola vypracovaná Združením miest a obcí Slovenska už v roku 1994 a v roku 1998 bol tento projekt schválený Ministerstvom pre správu a privatizáciu SR, avšak k realizácii sa pristúpilo až po schválení novej koncepcie transformácie vládou SR v roku 2001.
VVS získala majetok v hodnote 7 300 000 000 SKK a Podtatranská vodárenská spoločnosť, ktorá vznikla z pôvodných odštepných závodov v Poprade, Spišskej Novej Vsi a Starej Ľubovni, prebrala majetok vo výške 1 600 000 000 SKK. Do roka 2005 boli akcie (menovitá hodnota 1 000 SKK) prevedené na mestá a obce, pričom najväčším akcionárom sa stalo mesto Košice (19,4 % podiel).
Ku 31. decembru 2010 mala spoločnosť 845 akcionárov, pričom podiel Fondu národného majetku SR predstavoval 0,82 %.
Periodiká.
Spoločnosť vydáva alebo spolupracuje na vydávaní nasledujúcich periodík, ktoré sú taktiež dostupné online:
1. vodnopólová liga žien 2013/14

1. vodnopólová liga žien 2013/14 bol 23. ročník ligy vodnopólistiek, vodnopólovej súťaže žien na Slovensku, kontrolovanej Slovenským zväzom vodného póla (SZVP). Súťaže sa zúčastnili 4 družstvá. Z minulej sezóny v nej chýbali družstvá Košíc a Vrútok. Staronovým účastníkom sú naopak Piešťany a prvýkrát v histórii slovenskej ligy aj zahraničné družstvo, z Rakúska. Titul obhájilo družstvo Pirana SC Topoľčany, ktoré zvíťazilo vo všetkých stretnutiach.
Systém súťaže.
Hrala sa iba základná časť, a to turnajovým spôsobom. Turnaje boli 4, každý jeden účastník bol organizátorom jedného turnaja.
Účastníci.
Pozn: Družstvá PVK Vrútky a ŠKP Modrí Draci Košice-Staré Mesto, ktoré v minulej sezóne na 2., resp. 4. mieste, sa do tejto sezóny neprihlásili.
Slovenský pohár 2013/14.
Pozn: Rumunské družstvo Torpi Targu Mures z Rumunska je aktuálnym víťazom rumunského pohára.
Kláštor Corbie

Kláštor Corbie () je benediktínsky kláštor v mestečku Corbie vo francúzskom departemente Somme.
Kláštor zasvätený svätému Petrovi bol založila ako kráľovskú donáciu okolo roku 657 kráľovná Bathilda a jej syn Chlothar III. Prvotné osadenia kláštora pochádzalo z Luxeuilu, ktorý založil svätý Kolumba koncom 6. storočia. V 9. storočí bol kláštor väčší než opátstva v Tours a Saint-Denis, fungovalo tu významné skriptórium. Roku 822 miestny opát Adalhard, bratanec Karola Veľkého, založil v Sasku nový kláštor "Corbeia Nova". Sekularizácia kláštora v roku 1792 spôsobila rozptýlenie bohatej kláštornej knižnice.
Kláštor Ferrières

Kláštor Ferrières () je benediktínsky kláštor vo Ferrières-en-Gâtinais v departemente Loiret v centrálnom Francúzsku. 
Bol založený pravdepodobne v 7. storočí a v 9. storočí v ňom fungovalo významné skriptórium. Budova kostola zasväteného sv. Petrovi a Pavlovi pochádza z 12. a 13. storočia. Bližšie informácie o dejinách konventu nie sú zachované.
V roku 1921 bol kláštor zaradený medzi monument historique.
Kláštor Miraflores

Kláštor Miraflores () je kláštor v španielskom Burgose, vzdialený tri kilometre od historického centra mesta.
Kláštor založil kastílsky kráľ Ján II. v roku 1441, kedy kartuziánskemu rádu venoval lovecký zámoček, kde sa kartuziáni usídlili. K výstavbe nových budov sa odhodlali až po požiari v roku 1452. Stavebné práce pod vedením nemeckých staviteľov trvali tridsať rokov a skončili roku 1484 za vlády kráľovnej Izabely. Kláštor, v ktorom sa nachádza miesto posledného odpočinku rodiny kráľa Jána II. a jeho druhej manželky Izabely Portugalskej, je majstrovskou ukážkou neskorej gotiky.
Halabdža

Halabdža (arab. písmom حلبجة; iné arabské názvy: Kadá’ Halabdža, (Kadá’) Halabča, (Kadá’) Halabčah;
kurd. هەڵەبجە - Helepçe ) je hlavné mesto rovnomenného irackého guvernorátu, nachádzajúce sa približne severovýchodne od Bagdadu v autonómnom regióne Kurdistan.
Dejiny.
V záverečnej fáze iránsko-irackej vojny, 16. marca 1988, totalitný režim Saddáma Husajna použil chemické zbrane proti obyvateľom tohto mesta, po tom čo Halabdžu obsadila iránska armáda v spolupráci s miestnymi kurdskými povstalcami. Pri útoku zomrelo vyše 5 000 civilistov a ďalších 10 000 utrpelo vážne zranenia.
Cena Petra Dubovského 2005

Cena Petra Dubovského 2005 bol 6. ročník ocenenia pre slovenského futbalistu do 21 rokov. Futbalové ankety denníka Pravda boli po štvrtýkrát vyhlásené aj v spolupráci so Slovenským futbalovým zväzom. Vyhlásenie sa uskutočnilo 20. decembera 2005 v bratislavskom Casino Café Reduta. Ocenenie pre mladých futbalistov sa odovzdávalo za končiaci rok, súbežne s ocenením Futbalista roka. S počtom 18 bodov vyhral 21- ročný obranca Martin Škrtel, hráč ruského klubu Zenit Petrohrad. Na druhom mieste skončil Filip Hološko pôsobiaci v českom klube Slovan Liberec so ziskom 12 bodov. Na treťom mieste sa umiestnil Erik Jendrišek z MFK Ružomberok so 4 bodmi.
Korinthos

Korinthos ("Korinthos") môže byť:
Bernolákova ulica (Martin)

Bernolákova je ulica v Martine, v centrálnej časti mesta.
Popis.
Na západnom konci začína križovatkou s Bottovou ulicou a nadväzuje na Robotnícku ulicu v blízkosti železničného priecestia. O kúsok ďalej sa nachádza križovatka s Novákovou ulicou. Na východnom konci končí križovatkou ulíc Pavla Mudroňa, Francisciho a Kohútova.
Je to obojsmerná komunikácia, v každom smere je jeden jazdný pruh. Jazdné pruhy sú široké. Popri ceste po oboch stranách vedie chodník. Ulica slúži aj ako prístupová cesta pre SAD na autobusovú stanicu.
Dopravná situácia.
Podľa sčítania dopravy z roku 2010 bola hodinová intenzita dopravy na tejto ulici 515 motorových vozidiel, čo je pri prepočítaní na 24 hodín 8750 vozidiel.
Významné objekty.
Na Bernolákovej ulici sídli Obchodná akadémia, najkvalitnejšia stredná škola v Martine a prvá stredná škola obchodného charakteru na Slovensku. Pri Obchodnej akadémii sa nachádza zastávka autobusovej dopravy. Zastavujú tam linky MHD 7, 10, 24, 42, 52 a niektoré prímestské spoje.
Z ulice je tiež vstup do areálu bývalej Tatra nábytkárne.
Pôvod názvu.
Pomenovaná je podľa kodifikátora prvej spisovnej slovenčiny – Antona Bernoláka.
Cena Petra Dubovského 2004

Cena Petra Dubovského 2004 bol 5. ročník ocenenia pre slovenského futbalistu do 21 rokov. Futbalové ankety denníka Pravda, boli po tretíkrát vyhlásené aj v spolupráci so Slovenským futbalovým zväzom. Vyhlásenie sa uskutočnilo 21. decembera 2004 v bratislavskom hoteli Radisson SAS Carlton. Ocenenie pre mladých futbalistov sa odovzdávalo za končiaci rok, súbežne s ocenením Futbalista roka. S počtom 14 bodov vyhral 21- ročný stredopoliar Milan Ivana, hráč českého klubu 1. FC Slovácko. Na druhom mieste sa umiestnili Marek Čech pôsobiaci v českom klube Sparta Praha a Martin Škrtel z klubu Zenit Petrohrad, obaja zhodne so ziskom 5 bodov.
Jozef Červeň

Jozef Červeň (* 4. júl 1970, Klin) je slovenský katolícky kňaz. Pochádza z ôsmich detí. Venuje sa najmä pastorácii Rómov. Je spoluzakladateľom občianskeho združenia Romintegra 7777.
Začal študovať Vysokú školu poľnohospodársku v Nitre, ale po jednom semestri odišiel. Potom študoval teológiu, pridal sa k saleziánom. Takmer tri roky pracoval ako vychovávateľ na gymnáziu v Šaštíne. Neskôr nastúpil ako kaplán do Spišskej Belej.
Pastorácia Rómov.
Od roku 1999 strávil tri a pol roka v obci Toporec v okrese Kežmarok, kde mal vo farnosti takmer dvetisíc Rómov. Potom dostal ponuku vybudovať farnosť na košickom rómskom panelovom sídlisku Luník IX. V podobnom bezútešnom prostredí išlo podľa neho skôr o misiu.
Prvú omšu na sídlisku slúžil v deň svojich 33. narodenín vo svojom Fiate "unto". Písmeno P z názvu mu totiž hneď po príchode na nové pôsobisko ukradli. Ďalšiu omšu celebroval vo svojom nezariadenom byte. Prvé komunitné centrum zriadil v maringotke, ktorej vzápätí niekto prepichol pneumatiky. "„Svoje pôsobenie na Luníku vnímam ako dôležitú priekopnícku prácu či skôr poslanie,“" uviedol Červeň, ktorý o skúsenostiach z práce s Rómami píše aj na svojom blogu.
Dobrovoľný celibát.
Červeň by uvítal dobrovoľnosť celibátu. "„Vnímam ho ako určitú možnosť, ktorá niektorým ľuďom umožňuje, aby žili plnšie pre druhých. Na strane druhej existujú mnohí, ktorí by na kňazstve všetko zvládali, len toto jediné nie. Pritom mali také vlastnosti, že ich odchod bol pre cirkev škodou. Podľa mňa by mal nastať posun, aby bol celibát aj u nás dobrovoľný,“" hovorí. 
Je pritom presvedčený, že aj keby bol celibát zrušený už dnes, mnoho kňazov by sa kvôli možnosti naplno pracovať pre druhých rozhodlo žiť v ňom aj naďalej.
Korinthos (mytológia)

Korinthos ("Korinthos") je v gréckej mytológii syn boha Dia, podľa inej verzie syn Marathóna, bol korintský kráľ.
Antický autor Pausanias uvádza, že Korinthos nastúpil na korintský trón po svojom bratovi Epópeovi, ktorý Korint (Efyru) pričlenil do sikyónskeho kráľovstva. Keďže Korinthos podľa Pausania zomrel bezdetný, vládu nad jeho krajinou prevzali Iasón a jeho manželka Médeia. Podľa inej verzie v tom čase vládol kráľ Kreón.
Sídelné mesto korintských kráľov sa pôvodne volalo Efyra, názov mesta zmenili po kráľovi Korinthovi na Korint až počas vlády korintského kráľa Aléta, pochádzajúceho z rodu Heraklovcov.
Marathón

Marathón alebo Maratón ("Marathón") môže byť:
Maratón môže byť aj:
Marathon

Marathon môže byť:
1. liga v malom futbale 1995/96

1. liga v malom futbale 1995/96 bol 3. ročník 1. slovenskej ligy vo futsale (vtedy pod názvom "malý futbal"), najvyššej futsalovej súťaže mužov na Slovensku, ktorú organizovala "Únia malého futbalu". V súťaži účinkovalo 13 družstiev, hoci na jej začiatku súťažilo 14 družstiev. Družstvo K-FTC LATTI OFRA Komárno bolo v priebehu súťaže diskvalifikované. Jej víťazom sa stalo opätovne družstvo FK Lumas Nitra.
Kláštor Fontcaude

Kláštor Fontcaude je premonštrátsky kláštor založený v roku 1154 neďaleko Cazedarnes na juhu Francúzska v departemente Hérault.
V roku 1975 bol zaradený medzi monument historique.
1. liga v malom futbale 1996/97

1. liga v malom futbale 1996/97 bol 4. ročník 1. slovenskej ligy vo futsale (vtedy pod názvom "malý futbal"), najvyššej futsalovej súťaže mužov na Slovensku, ktorú organizovala "Únia malého futbalu". V súťaži účinkovalo 12 družstiev, teda o 1 menej ako v minulej sezóne. Jej víťazom sa stalo opätovne družstvo FK Lumas Nitra.
1. hokejová liga SR 2013/2014

1. hokejová liga SR 2013/2014 bola 21. sezónou 1. hokejovej ligy. Tímy na 1. – 8. mieste po základnej časti postúpili do play-off. Kluby na 9. – 11. mieste hrali play-out. Víťazom sa stalo družstvo HC 46 Bardejov, ktoré vo finále porazilo družstvo HK Dukla Michalovce 4:1 na zápasy v sérii hranej na 4. víťazné stretnutia. V baráži o extraligu so Žilinou, ale neuspelo. Do baráže o udržanie zostúpilo družstvo HC Topoľčany, a v zápasoch proti Dubnici si udržalo prvoligovú príslušnosť. 
Hrací plán.
V sezóne 2013/2014 sa hralo v jednej spoločnej skupine. Liga mala 11 účastníkov + mládežnícky tím slovenskej reprezentácie do 18 rokov pripravujúci sa na vrchol sezóny pod hlavičkou HK Orange 20. Každé družstvo odohralo v základnej časti 44 stretnutí. Po základnej časti postúpilo prvých osem tímov do play-off. Tri tímy na 9. - 11. mieste sa stretli v play-out o jedno barážové (11. miesto) s víťazom 2. hokejovej ligy. Baráž o Tipsport extraligu odohrali víťaz 1. hokejovej ligy a družstvo umiestnené v Extralige na 10. mieste na štyri víťazné stretnutia.
Fenix (televízia)

Fenix alebo Žilinská televízia FENIX bola súkromná regionálna televízna stanica zo Žiliny, ktorá vysielala v rokoch 20132016. Nadviazala na vysielanie TV 56 a z dôvodu odňatia licencie ukončila vysielanie 15. júna 2016.
Vlastníkom licencie bol "Lotos Plus", ktorý porušil zákon neohlásením prevodu vlastníckych podielov. Signál regionálnej televízie bol šírený prostredníctvom lokálneho multiplexu z vysielača na kóte "Hradisko" na 56. kanáli a prostredníctvom káblových rozvodov. Vo vysielaní sa zameriavala na publicistiku, dokumentárne filmy a hudbu.
Severka (televízia)

Severka je súkromná televízna stanica, vysielajúca od marca 2013 zo Žiliny.
Vo vysielaní sa zameriava predovšetkým na publicistiku zo športu a kultúry, čím sa snaží prinášať aktuálne informácie do miest, v ktorých ju možno sledovať. Vo vysielaní sa venuje aj programom pre mladých, ktorých sa tak snaží pritiahnuť k pozitívnemu spôsobu života. 
Vlastníkom licencie je "Slov Media Group s.r.o" 
Dostupnosť vysielania.
Signál televizie Severka je šírený:
Voľne dostupné DVB-T:
Kláštor Saint-Hilaire

Kláštor Saint-Hilaire je benediktínsky kláštor v obci Saint-Hilaire medzi Limoux a Carcassonne na juhu Francúzska v departemente Aude.
Prvá písomná zmienka o kláštore v Saint-Hilaire je z roku 825. V roku 970 prijal kláštor benediktínsku rehoľu.
V kláštore je možné vidieť vrcholnú ukážku stavebníctva a sochárstva doby románskej, sarkofág sv. Saturnina z Toulouse.
V roku 1846 bol zaradený medzi monument historique.
Kláštor Arles-sur-Tech

Kláštor Arles-sur-Tech (fr. "Abbaye Sainte-Marie d'Arles-sur-Tech") je benediktínske opátstvo vo francúzskej obci Arles-sur-Tech v údolí Tech v Pyrénées-Orientales.
Začiatky kláštora sa datujú do 8. storočia, počas 10. storočia nadobudol kláštor na význame vďaka ostatkom sv. Abdona a sv. Sennena, ktorí boli ochrancami proti morovej nákaze. Románsky kostol bol vysvätený v roku 1046.
Opátstvo Sainte-Madeleine du Barroux

Opátstvo Sainte-Madeleine du Barroux je benediktínsky kláštor vo francúzskej obci Le Barroux.
Dejiny.
Kláštor založil v roku 1970 Dom Gerard Calvet. Kláštorná komunita zachovávala (a dodnes zachováva) liturgiu v podobe pred reformami 2. vatikánskeho koncilu.
Kláštor bol pôvodne spojený s osobou arcibiskupa Marcela Lefebvra. Ten v roku 1988 udelil Vatikánom nedovolené biskupské vysviacky, za čo bol exkomunikovaný. Následne predstavení kláštora začali vyjednávať s Rímom o svojej kánonickej regularizácii. K tej došlo ešte v roku 1988. V roku 2008 bol kláštor včlenený do Benediktínskej konfederácie.
Zámok Plumlov

Zámok Plumlov sa nachádza neďaleko námestia v meste Plumlov asi 8 km západne od okresného mesta Prostějov na úpätí Drahanskej vrchoviny.
Dejiny.
zámok bol postavený v manieristickom štýle v rokoch 1680 - 1688 popri pôvodnom plumlovskom hrade, ktorý tu, na skalnatom kopci nad riečkou Hloučelou, stál už od 2. polovice 13. storočia a po tridsaťročnej vojne bol veľmi zničený. Lichtenštajnovci, ktorí kúpili v roku 1599 zadlžené plumlovské panstvo i s hradom od veriteľov už mŕtveho Jana z Pernštejna, sa rozhodli vykonať na hrade len najnutnejšie opravy a potom postaviť nový zámok.
Projektantom stavby bol Karel Eusebius z Lichtenštajnu, ktorý bol silne ovplyvnený talianskou renesanciou. So stavbou začal jeho syn Jan Adam Ondřej z Lichtenštejna v roku 1680 a trvala takmer desať rokov. Pôvodné plány na štvorkrídlový zámok neboli realizované, bolo postavené len jedno krídlo (ani to nebolo nikdy úplne dokončené) so stĺporadím, štukovou a freskovou výzdobou. Hrad a zámok stáli vedľa seba až do roku 1801, kedy oba objekty poškodila víchrica. Vtedajší majiteľ, Alois z Lichtenštejna, nemal prostriedky na správu hradu aj zámku, preto dal hrad zbúrať. Roku 1850 bol zámok prenajatý okresnému súdu a daňovému úradu. V niekoľkých miestnostiach bola väznica, ostatné obývateľné časti zámku slúžili ako byty úradníkov.
V roku 1931 bol zámok v rámci pozemkovej reformy Lichtenštejnovcom zabratý a prešiel do vlastníctva Štátneho pozemkového fondu. V 40. rokoch na zámku zriadili múzeum, ktoré pretrvalo až do šesťdesiatych rokov, kedy zámok získali Vojenské lesy Plumlov. Tie ho dali opraviť a stiahnuť oceľovými lanami, aby sa nezrútil. Po Vojenských lesoch Plumlov boli vlastníkmi zámku ešte Památkový ústav Brno a Muzeum Prostějovska; ich prostriedky však stačili sotva na najnutnejšiu údržbu chátrajúcej stavby.
V roku 1994 prešiel zámok do majetku mesta Plumlov, a následne na ňom začali s najnutnejšími opravami, ktoré pokračujú dodnes.